Põhimõte on, et aastas võib raiuda metsa juurdekasvu ulatuses. Kuna viimastel aastatel on tegelikult raiutud sellest pool, on arengukavas pakutud, et nüüd võiks lähitulevikus lubada raiuda kogust, mis on keskmisest aasta juurdekasvust suurem. Märgitud on, et maht võiks olla 12 - 15 miljonit kuupmeetrit aastas ja see on nüüd siis tekitanud protesti, allkirjade  kogumise, metsade päästmise aktsiooni.